ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

\_\_\_\_\_\_\_\_\_\_\_\_\_\_\_\_\_\_ 2015 ԹՎԱԿԱՆԻ N \_\_\_\_\_-Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ԱՊՐԻԼԻ 23-Ի N 505-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ

ԿԱՏԱՐԵԼՈՒ ՄԱՍԻՆ

Հիմք ընդունելով Հայաստանի Հանրապետության կառավարության 2002 թվականի դեկտեմբերի 19-ի N 2081-Ն որոշման 2-րդ կետը` Հայաստանի Հանրապետության կառավարությունը **որոշում է**.

1. Հայաստանի Հանրապետության կառավարության 2003 թվականի ապրիլի 23-ի «Հայաստանի Հանրապետության կառավարության 2002 թվականի դեկտեմբերի 19-ի N 2081-Ն որոշման կիրարկումն ապահովող միջոցառումների մասին» N 505-Ն որոշման N 1 հավելվածի`
2. 5-րդ կետը շարադրել նոր խմբագրությամբ.

«5. Հայաստանի Հանրապետությունից ալմաստներ արտահանելու նպատակով հավաստագիր ստանալու համար հայտարարատուն առձեռն կամ փոստով կամ էլեկտրոնային եղանակով (էլեկտրոնային հասցե` [www.e-gov.am](http://www.e-gov.am)) լիազորված մարմին է ներկայացնում հետևյալ փաստաթղթերը`

1) Դիմում` համաձայն Ձև 1-ի

2) արտահանվող ալմաստների ծագման աղբյուրը հիմնավորող փաստաթղթեր (ներմուծման պայմանագրի և հավաստագրի պատճենները, որոնց հիման վրա ներկրվել է հումքի արտահանվող քանակը),

3) տեղեկանք` արտահանվող հումքի մասին (արտահանվող երկիրը, կազմակերպության անվանումը, գտնվելու վայրը, հեռախոսահամարը), արտահանվող ալմաստների արժեքը (ԱՄՆ-ի դոլար), ԱՏԳ ԱԱ ծածկագիրը,

4) առաջին անգամ հավաստագիր ստանալու համար դիմում ներկայացնելու դեպքում հայտարարատուն պետք է ներկայացնի նաև տեղեկանք տվյալ օրվա դրությամբ իր մոտ առկա անմշակ ալմաստի մնացորդի մասին,

5) Հայաստանի Հանրապետություն ապրանքի ներմուծումը կամ արտահանումը թույլատրող Հայաստանի Հանրապետության համապատասխան լիազոր մարմնի կողմից տրված թույլտվության կամ այլ փաստաթղթի պատճենը, եթե տվյալ ապրանքի ներմուծման կամ արտահանման համար նման թույլտվության կամ այլ փաստաթղթի առկայության պահանջը սահմանված է Հայաստանի Հանրապետության օրենսդրությամբ:»,

1. 5-րդ կետից հետո լրացնել նոր «5.1», «5.2» և «5.3» կետերով` հետևյալ բովանդակությամբ.

«5.1 Հավաստագիր ստանալու համար հայտարարատուն դիմումներն էլեկտրոնային կարգով կարող են ներկայացվել Հայաստանի Հանրապետության էլեկտրոնային կառավարման համակարգի (www.e-gov.am կայքի) միջոցով: Հավաստագիր ստանալու համար դիմումը համարվում է ընդունված` որակավորող մարմնում մուտք լինելու օրվանից: Դիմումի մուտքագրված լինելու փաստը հավաստվում է հետադարձ ծանուցմամբ, որը պարունակում է 12-նիշանոց ծածկագիր: Հայտարարատուն դիմումի ընթացքին կարող է հետևել նշված 12-նիշանոց ծածկագրով համակարգ մուտք գործելու միջոցով:

5.2 Հավաստագիր ստանալու համար հայտարարատուն էլեկտրոնային կառավարման համակարգի (www.e-gov.am կայքի) «Լիցենզիաների, վկայականների և հավաստագրերի հայտերի ընդունման համակարգ» բաժնում տրամադրող գերատեսչություններից ՀՀ էկոնոմիկայի նախարարությունը նշելուց հետո ընտրում է «Քիմբերլի գործընթացի հավաստագրի տրամադրում» ենթաբաժինը, ինչպես նաև հայտատուի տեսակը և լրացնում դիմումը համաձայն Ձև 1-ի` կցելով սույն կարգի 5-րդ կետով սահմանված փաստաթղթերը: Դիմումի համապատասխան դաշտերը լրացնելուց հետո, դիմումը և կից փաստաթղթերը ստորագրվում են Հայաստանի Հանրապետության օրենսդրությամբ սահմանված կարգով էլեկտրոնային թվային ստորագրությամբ` համապատասխան ֆորմատի ֆայլի տեսքով (PDF): Սույն **կարգի**  5-րդ կետով սահմանված փաստաթղթերը ներկայացվում են տեսաներածված պատճենի` համապատասխան ֆորմատի ֆայլի տեսքով (DOC, DOCX, PDF, JPEG, XLS կամ XLSX,)»,DOC, DOCX, PDF, JPEG, XLS կամ XLSX ֆորմատների ֆայլերի տեսքով:

5.3 Քիմբերլի գործընթացի հավաստագիրը 3 աշխատանքային օրվա ընթացքում դիմումում նշված եղանակով հայտարարատուին է հանձնվում դիմումին կից ներկայացված այն փաստաթղթերի բնօրինակները ներկայացնելու դեպքում, որոնք օրենսդրությամբ սահմանված կարգով լիազորված մարմին պետք է ներկայացվեն բնօրինակի տեսքով (իսկ լիազորված անձի դեպքում` նաև համապատասխան լիազորագիրը և անձը հաստատող փաստաթուղթը ներկայացնելու պարագայում): Փաստաթղթերի բնօրինակները չեն ներկայացվում լիազորված մարմին, եթե հավաստագիրը ստանալու մասին դիմումը և փաստաթղթերը Հայաստանի Հանրապետության օրենսդրությամբ սահմանված կարգով ստորագրված են էլեկտրոնային թվային ստորագրությամբ:«

1. 6-րդ կետում «3-օրյա ժամկետում» բառերը փոխարինել «3 աշխատանքային օրվա ընթացքում» բառերով:
2. 7-րդ կետը շարադրել հետևյալ խմբագրությամբ.

«7. Հավաստագիր ստանալու համար դիմումը մերժվում է, եթե ներկայացված փաստաթղթերը չեն համապատասխանում սույն կարգի 5-րդ կետի պահանջներին, կամ ներկայացրած փաստաթղթերը կեղծ են կամ խեղաթյուրված կամ չեն համալրվել սույն կարգի 7.1-րդ կետով նախատեսված ժամկետում: Դիմումի մերժման մասին որոշումն ընդունելուց հետո հետո երկու աշխատանքային օրվա ընթացքում տեղեկացվում է հայտարարատուին` դիմումում նշված եղանակով:

1. 7-րդ կետից հետո լրացնել նոր «7.1» կետով` հետևյալ բովանդակությամբ.
2. «7.1. սույն կարգի 5-րդ կետով ներկայացվող պահանջներին փաստաթղթերը չհամապատասխանելու դեպքում` մեկ աշխատանքային օրվա ընթացքում դիմումում նշված եղանակով դրա մասին տեղեկացվում է հայտարարատուին, և առաջարկվում է երկու աշխատանքային օրվա ընթացքում` դրանք շտկել և կրկին ներկայացնել: Փաստաթղթերը համալրելու և ներկայացնելու դեպքում Հավաստագիրը տրամադրվում է հաջորդող երեք աշխատանքային օրվա ընթացքում»:
3. լրացնել նոր Ձև 1՝ համաձայն հավելվածի:

2. Սույն որոշումն ուժի մեջ է մտնում պաշտոնական հրապարակմանը հաջորդող տասներորդ օրը:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ ՀՈՎԻԿ ԱԲՐԱՀԱՄՅԱՆ

**Հավելված**

**ՀՀ կառավարության**

**----թվականի  
N որոշման**

Ձև 1

**ԴԻՄՈՒՄ**

**ՔԻՄԲԵՐԼԻ ԳՈՐԾԸՆԹԱՑԻ ՀԱՎԱՍՏԱԳԻՐ** **ՍՏԱՆԱԼՈՒ ՄԱՍԻՆ**

|  |
| --- |
| Հայտարարատու\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (իրավաբանական անձի անվանումը, կազմակերպական-իրավական ձևը և հեռախոսահամարը, էլեկտրոնային հասցեն (առկայության դեպում), կամ անհատ ձեռնարկատիրոջ անունը, ազգանունը և հեռախոսահամարը, էլեկտրոնային հասցեն (առկայության դեպքում))    Գտնվելու վայրը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (իրավաբանական անձի գտնվելու վայրը, կամ անհատ ձեռնարկատիրոջ բնակության վայրը)    Գործունեության իրականացման վայրը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    Քիմբերլի գործընթացի հավաստագով արտահանման ենթակա ապրանքի ծածկագիրը.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (նշվում է ԱՏԳ ԱԱ ծածկագիրը)    Իրավաբանական անձի պետական գրանցման կամ անհատ ձեռնարկատիրոջ պետական հաշվառման համարը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Հետադարձ ծանուցման եղանակը (առձեռն, էլեկտրոնային, փոստ)`  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

դաշտը լրացվում է հայտատուի ցանկությամբ

Խնդրում եմ տրամադրել Քիմբերլի գործընթացի հավաստագիր` Հայաստանի Հանրապետությունից ալմաստների արտահանման համար:

Դիմումին կից ներկայացնում եմ հետևյալ փաստաթղթերը`

1) արտահանվող ալմաստների ծագման աղբյուրը հիմնավորող փաստաթղթեր (ներմուծման պայմանագրի և հավաստագրի պատճենները, որոնց հիման վրա ներկրվել է հումքի արտահանվող քանակը),

2) տեղեկանք` արտահանվող հումքի մասին (արտահանվող երկիրը, կազմակերպության անվանումը, գտնվելու վայրը, հեռախոսահամարը), արտահանվող ալմաստների արժեքը (ԱՄՆ-ի դոլար), ԱՏԳ ԱԱ ծածկագիրը,

3) առաջին անգամ հավաստագիր ստանալու համար դիմում ներկայացնելու դեպքում տեղեկանք տվյալ օրվա դրությամբ իր մոտ առկա անմշակ ալմաստի մնացորդի մասին,

4) Այլ փաստաթղթեր (հայտարարատուի ցանկությամբ),

5) Հայաստանի Հանրապետություն ապրանքի ներմուծումը կամ արտահանումը թույլատրող Հայաստանի Հանրապետության համապատասխան լիազոր մարմնի կողմից տրված թույլտվության կամ այլ փաստաթղթի պատճենը, եթե տվյալ ապրանքի ներմուծման կամ արտահանման համար նման թույլտվության կամ այլ փաստաթղթի առկայության պահանջը սահմանված է Հայաստանի Հանրապետության օրենսդրությամբ:

Լիազորված մարմին ներկայացված փաստաթղթերում առկա տվյալներն ամբողջական են և հավաստի:

|  |  |
| --- | --- |
| Հայտարարատու \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (պաշտոնը, անունը, ազգանունը) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (ստորագրությունը) |
|  | \_\_\_\_\_\_ \_\_\_\_\_\_\_\_\_\_\_ 20 թ. |